CELEX: C2007/183/16
Language: sl
Date: 2007-08-04 00:00:00
Title: Zadeva C-453/05: Sodba Sodišča (prvi senat) z dne 21. junija 2007 (predlog za sprejetje predhodne odločbe Finanzgericht Berlin-Brandenburg – Nemčija) – Volker Ludwig proti Finanzamt Luckenwalde (Šesta direktiva – DDV – Pojem posredovanje v zvezi s krediti )

4.8.2007   
            
            
               SL
            
            
               Uradni list Evropske unije
            
            
               C 183/10
            
         Sodba Sodišča (prvi senat) z dne 21. junija 2007 (predlog za sprejetje predhodne odločbe Finanzgericht Berlin-Brandenburg – Nemčija) – Volker Ludwig proti Finanzamt Luckenwalde
   (Zadeva C-453/05) (1)
   
   (Šesta direktiva - DDV - Pojem „posredovanje v zvezi s krediti“)
   (2007/C 183/16)
   Jezik postopka: nemščina
   Predložitveno sodišče
   Finanzgericht Berlin-Brandenburg
   Stranki v postopku v glavni stvari
   
      Tožeča stranka: Volker Ludwig
   
      Tožena stranka: Finanzamt Luckenwalde
   Predmet
   Predlog za sprejetje predhodne odločbe – Finanzgericht des Landes Brandenburg – Razlaga člena 13(B)(d), točka 1, Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL L 145, str. 1), kot je bila spremenjena – Pojem „posredovanje v zvezi s krediti“ – Zavrnitev oprostitve plačila DDV od provizije, ki jo je prejel svetovalec za upravljanje premoženja od podjetja za svetovanje o upravljanju premoženja, katerega podzastopnik je, kot plačilo za sklenitev kreditne pogodbe, pri čemer ni obstajala pogodbena povezava med svetovalcem in pogodbenimi strankami kreditne pogodbe
   Izrek
   
               1)
            
            
               Okoliščina, da davčni zavezanec analizira premoženjski položaj strank, ki jih je sam pridobil, da bi jim priskrbel kredite, ne pomeni ovire za priznanje storitve posredovanja v zvezi s krediti, ki je v smislu člena 13(B)(d), točka 1, Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero oproščena plačila DDV, če je treba glede na zgoraj navedeno razlago storitev posredovanja v zvezi s krediti, ki jo ponudi navedeni davčni zavezanec, šteti za glavno storitev, ob kateri je storitev premoženjskega svetovanja pomožna, tako da je slednja enako davčno obravnavana kot prva. Predložitveno sodišče je pristojno ugotovitev, ali je tako v primeru spora, o katerem odloča.
            
         
               2)
            
            
               Okoliščina, da davčni zavezanec ni pogodbeno vezan na nobeno stranko kreditne pogodbe, k sklenitvi katere je pripomogel, in ne vstopi neposredno v stik z eno izmed teh strank, ne nasprotuje temu, da navedeni davčni zavezanec opravlja storitev posredovanja v zvezi s krediti, ki je v smislu člena 13(B)(d), točka 1, Šeste direktive 77/388 oproščena plačila DDV.
            
         
      (1)  UL C 60, 11.3.2006.